Rossiyaning “Rosoboronekport” korxonasi va Kuvayt Mudofaa vazirligi 10 noyabrda maqsadlar haqida memorandum imzolashdi. Hujjatning imzolanishi Rossiya prezidenti Vladimir Putinning Sochida Kuvayt amiri Saboh Al-Ahmad As-Saboh bilan o‘tgan muzokaralari natijalariga ko‘ra bo‘lib o‘tdi. Avvalroq Kuvayt elchixonasida muzokaralardagi mavzulardan biri harbiy-texnik hamkorlikni rivojlantirish bo‘lishi aytilgandi. Bir qator harbiy ekspertlarning fikricha, Kuvayt zamonaviy qurol-aslaha sotib olishga qiziqish bildirmoqda va istiqbolda Rossiya bilan S-300 zenita-raketa majmualari, 4++ avloddagi Su-35 qiruvchi samolyotlari, turli vertolyot va boshqa harbiy texnika sotib olish bo‘yicha shartnomalar imzolashi mumkin. Tahlilchilarning aytishlaricha, Kuvayt Rossiyaning harbiy-texnik hamkorlik sohasidagi ko‘p yillik ishonchli hamkorlaridan hisoblanadi va uning harbiy texnika sotib olish borasidagi istalgan so‘rovi maksimal qisqa muddatlar ichida ko‘rib chiqiladi.